《赠滕君必绍》
元代·方回

之子有名父，何蕃合比望。
虞庠惊脱颍，孔壁妙忘筌。
高第攽枫扆，长身掩薤阡。
师亡乡党惜，人往岁时迁。
达宦谁无死，遗文尔独传。
客邮曾旅进，邑子例垂怜。
哀语推真由来，絺词激懦篇。
善人宜有后，一见欲潸然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。